b'\n_START_ARTICLE_\nCeramicSpeed\n_START_SECTION_\nHistorie\n_START_PARAGRAPH_\nDen 11. november 1998 sl\xc3\xa5r danske Jacob Csizmadia verdensrekorden i 24-timers inline speed skating med 505 km. Op til rekordfors\xc3\xb8get havde han eksperimenteret med keramiske lejer, og monteret dem i hjullejerne p\xc3\xa5 sine inline rullesk\xc3\xb8jter._NEWLINE_I 2000 havde Csizmadia udviklet s\xc3\xa5 meget p\xc3\xa5 sin opfindelse, at han i efter\xc3\xa5ret fik Bjarne Riis og hans cykelhold Team Memory Card - Jack & Jones til at teste de keramiske lejer. I 2001-s\xc3\xa6sonen benyttede Riis\xe2\x80\x99 hold CSC-Tiscali for f\xc3\xb8rste gang de keramiske kuglelejer i et professionelt cykell\xc3\xb8b, deriblandt Tour de France. Derefter har mange hold p\xc3\xa5 UCI World Touren benyttet CeramicSpeeds produkter._NEWLINE_Efter en h\xc3\xa5rd opstart lykkedes det i april 2004 for Jacob Csizmadia endelig at grundl\xc3\xa6gge firmaet CeramicSpeed, s\xc3\xa5 hans produkter kunne s\xc3\xa6tte i st\xc3\xb8rre produktion._NEWLINE_I 2009 blev der opstartet produktion af kuglelejer til industrimaskiner.'